Luksnėnų ežeras
Luksnėnų ežeras – ežeras Alytaus rajono savivaldybės teritorijoje, į pietus nuo plento  131  Alytus–Simnas–Kalvarija , 7 km į vakarus nuo Alytaus. Ežeras rininės kilmės. Krantai aukšti, daug kur ardomi, šiaurinis rytų krantas – žemas, pelkėtas. Yra dvi įlankos. Paviršiaus altitudė 99,7 m. Aplinkui plyti pievos ir dirbami laukai. Į ežerą įteka Pruda, iš šiaurinio galo į Pluvijos ežerą išteka Vardžius. Ežeras priklauso Nemuno vidurupio baseinui. Ežero pratakumas 28 %. Atabradas siauras. Plotas 65,7 ha. Ilgis iš šiaurės vakarų į pietryčius 2,22 km, didžiausias plotis 0,5 km. Didžiausias gylis 7,4 m, vidutinis gylis 4,2 m. Baseino plotas 3,8 km². Šiaurrytinėje pakrantėje įsikūręs Luksnėnų kaimas, kolektyvinių sodų bendrija, vakarinėje pakrantėje – Kurnėnų, o pietinėje – Mančiūnų, kaimai.